Z A P I S N I K

34. sjednice Vijeća Gradske četvrti Donji grad

održane 02. srpnja 2019. u zgradi Područnog ureda Centar, Zagreb, Ilica 25/I,

dvorana 8  s početkom u 17, 00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinovič, Dean Čizmar, Darko Domitrović, Robert Faber, Alen Lochert (do 19,35), Vilim Matula, Marijan Oljica (do 19,40), Petar Paradžik, Vesna Roje, Tomislav Stipanović (do 19,40), Branko Stojković, Željko Stura (do 19,40), Tomislav Štriga (do 19,40) i  Josip Troha ( do 19, 40).
Drugi nazočni: Mirella Šušak Cvetković – v.d.voditeljica Odsjeka za rad Gradske četvrti, Ana Katić i Nenad Kranjčec - djelatnici Gradskog ureda za mjesnu samoupravu,  Ivica Rovis – ravnatelj Zavoda prostorno uređenje i Martina Margetić – voditeljica odjela u Zavodu za prostorno uređenje.
Predsjednik Vijeća Gradske četvrti Donji grad pozdravlja nazočne goste iz Zavoda za prostorno uređenje i članove Vijeća i konstatira da je na sjednici prisutno 15 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Gosp. Paradžik daje Zapisnik 32. sjednice na usvajanje. Gosp. Stipanović ima primjedbu na obrazloženje Zaključka o davanju mišljenja na Prijedlog zaključka o podizanju spomenika žrtvama holokausta. Vijeće se složilo da se zapisnik usvoji na idućoj sjednici,  da se presluša zvučni zapis i da se doradi obrazloženje.
Gosp. Paradžik daje Zapisnik 33. sjednice na usvajanje. Vijeće Gradske četvrti jednoglasno prihvaća Zapisnik 33. sjednice Vijeća Gradske četvrti Donji grad.
Predsjednik predlaže dnevni red kako su dobili u materijalima za sjednicu. Gosp. Lochert predlaže dodatnu točku dnevnog reda  Stanje fasada na Donjem gradu koje su opasne za prolaznike. Vijeće se složilo da se o ovoj točki raspravlja na idućoj sjednici koja će se održati za tjedan dana.
Vijeće jednoglasno usvaja
DNEVNI RED:

1. Zaključak o izmjeni Plana komunalnih aktivnosti za 2019., donošenje
2. Zaključak o razrješenju i imenovanju članova Stožera civilne zaštite Gradske četvrti Donji grad, donošenje zaključka
3. Zaključak o prijedlogu utroška sredstava s pozicije intelektualne i osobne usluge, donošenje

4. Zaključak o davanju mišljenja na Nacrt konačnog prijedloga odluke o izmjenama i dopunama Odluke o donošenju Generalnog urbanističkog plana grada Zagreba, donošenje zaključka
5. Prijedlog zaključka o davanju suglasnosti trgovačkom društvu Zagrebački velesajam d.o.o. na dugoročno zaduživanje kod  ERSTE&STEIERMARKISCHE BANK d.d., donošenje zaključka

6. Prijedlog odluke o komunalnom redu, donošenje zaključka

7. Prijedlog izmjene Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2019, donošenje zaključka

8. Prijedlog zaključka o objavi Poziva za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba,  donošenje zaključka

9. Prijedlog odluke o izmjenama i dopuni Odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva,

donošenje zaključka

10. Prijedlog zaključka o preuzimanju obveze plaćanja cijene javne usluge prikupljanja komunalnog otpada za korisnike usluge sa područja Mjesnog odbora Jakuševec, Mjesnog odbora Hrelić te naselja Mičevec, 
donošenje zaključka

11. Ostala pitanja i prijedlozi
 Ad.1.  Zaključak o izmjeni Plana komunalnih aktivnosti za 2019., donošenje
Predsjednik je dao riječ gosp. Čizmaru predsjedniku Povjerenstva za komunalne aktivnosti i financije. Gosp Čizmar je naveo da se sastalo Povjerenstvo u sastavu gđa. Roje, gosp. Čizmar i gosp. Paradžik i da su predložili vraćanje uređivanje kolnika Kumičićeve ulice, uređivanje učionica  OŠ „Ivana Gundulića“, zamjena čajne kuhinje u MO August Šenoa, sadnja stabla  Zvonimirova – Šubićeva, božićno drvce za Trg P. Krešimira IV., te izradu projektne dokumentacije i čišćenje prostora.
Predsjednik je otvorio raspravu u kojoj je sudjelovao gosp. Faber. 

Vijeće nakon glasovanja  s 10 glasova za, 1  glasom protiv i 4 suzdržana glasa donosi  Zaključak o izmjeni Plana komunalnih aktivnosti u 2019., koji se nalazi u prilogu Zapisniku.
 Ad.2. Zaključak o razrješenju i imenovanju članova Stožera civilne zaštite Gradske četvrti Donji grad, donošenje zaključka
Predsjednik je naveo da su na prošloj sjednici gosp. Stura i gosp. Troha dali ostavku u Stožeru civilne zaštite Gradske četvrti Donji grad i moli da se jave dva člana Vijeća umjesto njih. Gosp. Stura je pojasnio  motive svoje ostavke. Predsjednik je predložio da se ova točka prebaci u iduću sjednicu, jer se nitko od članova Vijeća  nije javio za Stožer civilne zaštite.  Vijeće se s 10 glasova za i 5 suzdržanih glasova složilo s prijedlogom, da se ova točka dnevnog reda prebaci za iduću sjednicu.
Ad.3. Zaključak o prijedlogu utroška sredstava s pozicije intelektualne i osobne usluge, donošenje
Vijeće bez rasprave  s 11 glasova za i 4 suzdržana glasa donosi  sljedeći
Z A K LJ U Č A K

o prijedlogu izmjene financijskog plana

      1. Vijeće Gradske četvrti Donji grad na poziciji 3237 Intelektualne i osobne usluge za 

          2019. ima 42.000,00 kn.

 2.  Vijeće predlaže da se pozicija 3237 Intelektualne i osobne usluge poveća sa iznosa od

      42.000,00 kn na iznos od 63.000,00 kn i to na način da se smanji ili pozicija 3232 

       Usluge tekućeg i investicijskog održavanja ili pozicija 4214 Ostali građevinski 

       objekti.

      3. Ovaj se zaključak dostavlja Gradskom uredu za mjesnu samoupravu na daljnje

           postupanje.

Ad.4. Zaključak o davanju mišljenja na Nacrt konačnog prijedloga odluke o izmjenama i dopunama Odluke o donošenju Generalnog urbanističkog plana grada Zagreba, donošenje zaključka
Predsjednik je dao riječ gosp. Ivici Rovisu koji je iscrpno prezentirao Generalni urbanistički plan Grada Zagreba. Nakon prezentacije članovi Vijeća postavljali su pitanja na koja im je gosp. Rovis odgovorio. Predsjednik je otvorio raspravu u kojoj su sudjelovali: gđa. Čačinović, gosp. Faber, gosp. Stura, gosp. Oljica, gosp. Lochert, gosp. Stojković i gosp. Matula.
Vijeće  s 5 glasova za, 7 glasova protiv  i 3 suzdržana glasa donosi  sljedeći

Z A K L J U Č A K
o davanju mišljenja na Nacrt konačnog prijedlog odluke o izmjenama i dopunama Odluke o donošenju Generalnog urbanističkog plana grada Zagreba
1. Vijeće Gradske četvrti Donji grad daje negativno mišljenje na Nacrt konačnog prijedloga o izmjenama i dopunama Odluke o donošenju Generalnog urbanističkog plana grada Zagreba.
2.   Ovaj se zaključak dostavlja Gradskom uredu za strategijsko planiranje i razvoj Grada,

      Sektoru za prostorno i urbanističko planiranje.        
Ad.5.Prijedlog zaključka o davanju suglasnosti trgovačkom društvu Zagrebački velesajam d.o.o. na dugoročno zaduživanje kod  ERSTE&STEIERMARKISCHE BANK d.d., donošenje zaključka
Predsjednik je otvorio raspravu u kojoj je sudjelovao gosp. Faber.
Vijeće s 8 glasova za, 5 glasova protiv  i 2 suzdržana glasa donosi  sljedeći

Z A K LJ U Č A K

o davanju mišljenja na Prijedlog zaključka o davanju suglasnosti trgovačkom društvu Zagrebački velesajam d.o.o. na dugoročno zaduživanje kod ERSTE&STEIERMARKISCHE BANK d.d.
1. Vijeće Gradske četvrti Donji grad daje pozitivno mišljenje na Prijedlog zaključka o davanju suglasnosti trgovačkom društvu Zagrebački velesajam d.o.o. na dugoročno zaduživanje kod ERSTE&STEIERMARKISCHE BANK d.d.
2. Ovaj će zaključak biti upućen Stručnoj službi gradonačelnika.

Ad.6. Prijedlog odluke o komunalnom redu, donošenje zaključka
Gđa. Roje je pojasnila ovu točku dnevnog reda, i predložila zaključak. Vijeće je jednoglasno prihvatilo sljedeći  

Z A K LJ U Č A K

o davanju mišljenja na Prijedlog odluke o komunalnom redu
 1.   Vijeće Gradske četvrti Donji grad daje pozitivno mišljenje na Prijedlog odluke o   

       komunalnom redu.

      2.  Vijeće Gradske četvrti Donji grad traži da se u člancima 33., 36., 38., 41  i 42.

           Prijedloga o komunalnom redu uz prethodno pribavljene suglasnosti gradskih upravnih

           Tijela i mišljenja gradskih upravnih tijela traži i mišljenje vijeća gradskih četvrti.

      3.  Zahtjev temeljimo na Pravilima Gradske četvrti Donji grad, članak 25. stavka 2

           točke 4., kojim se uređuje davanje u zakup ili na korištenje javne površine na području

           gradske četvrti.
      4.  Ovaj će zaključak biti upućen Stručnoj službi gradonačelnika.

Ad 7. Prijedlog izmjene Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2019, donošenje zaključka
Vijeće bez rasprave s 1 glasom za, 5 glasova protiv i 2 suzdržana glasa donosi sljedeći 

Z A K LJ U Č A K

o davanju mišljenja na Prijedlog izmjene Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2019.
1.     Vijeće Gradske četvrti Donji grad daje negativno mišljenje na Prijedlog izmjene 
        Programa javnih potrba u predškolskom odgoju i obrazovanju te skrbi o djeci rane i 
        predškolske dobi Grada Zagreba za 2019.
2.     Ovaj će zaključak biti upućen Stručnoj službi gradonačelnika.

Ad 8. Prijedlog zaključka o objavi Poziva za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba,  donošenje zaključka
Predsjednik je otvorio raspravu u kojoj su sudjelovali: gđa. Roje i gosp. Paradžik.

Vijeće s 1 glasom za i 7  glasova protiv donosi sljedeći 
Z A K LJ U Č A K

o davanju mišljenja na Prijedlog zaključka o objavi Poziva za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba
1.     Vijeće Gradske četvrti Donji grad daje negativno mišljenje na Prijedlog zaključka o 
        objavi Poziva za iskazivanje interesa radi kupnje nekretnine za smještaj teško 
        bolesnih i umirućih osoba na području Grada Zagreba.
2.     Ovaj će zaključak biti upućen Stručnoj službi gradonačelnika.

Ad 9. Prijedlog odluke o izmjenama i dopuni Odluke o Stipendiji Grada Zagreba za 
          učenike koji se obrazuju za deficitarna zanimanja za potrebe obrtništva,

          donošenje zaključka

Vijeće bez rasprave jednoglasno donosi sljedeći 

Z A K LJ U Č A K

o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva
1.     Vijeće Gradske četvrti Donji grad daje pozitivno mišljenje na Prijedlog odluke o 
         izmjenama i dopuni Odluke o Stipendiji Grada Zagreba za učenike koji se obrazuju 
         za deficitarna zanimanja za potrebe obrtništva.
      2.      Ovaj će zaključak biti upućen Stručnoj službi gradonačelnika.

Ad. 10. Prijedlog zaključka o preuzimanju obveze plaćanja cijene javne usluge 
prikupljanja komunalnog otpada za korisnike usluge sa područja Mjesnog odbora Jakuševec, Mjesnog odbora Hrelić te naselja Mičevec,  donošenje zaključka
Vijeće bez rasprave  jednoglasno donosi sljedeći 
Z A K LJ U Č A K

o davanju mišljenja na Prijedlog zaključka o preuzimanju obveze plaćanja cijene javne usluge prikupljanja komunalnog otpada za korisnike usluge na području Mjesnog odbora Jakuševec, Mjesnog odbora Hrelić te naselja Mičevec
3. Vijeće Gradske četvrti Donji grad suzdržalo se od davanja mišljenja  Prijedlog zaključka o preuzimanju obveze plaćanja cijene javne usluge prikupljanja komunalnog otpada za korisnike usluge na području Mjesnog odbora Jakuševec, Mjesnog odbora Hrelić, te naselja Mičevec.

4. Ovaj će zaključak biti upućen Stručnoj službi gradonačelnika.

Ad. 10. Ostala pitanja i prijedlozi
Nije bilo pitanja ni prijedloga.
Zapisničarka:
 Ana Katić

KLASA: 026-02/19-01/298
URBROJ: 251-06-11-1-19-2
Zagreb, 02. srpnja 2019.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof

